Izziņa par atzinumos sniegtajiem iebildumiem

par Ministru kabineta noteikumu projektu

 “Grozījumi Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|    |  |
| Saskaņošanas dalībnieki izskatīja šādu ministriju (citu institūciju) iebildumus |  |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Valsts kanceleja**Lūdzam veikt precizējumus Anotācijas VI sadaļā.Anotācijas VI sadaļas “Sabiedrības līdzdalība un komunikācijas aktivitātes” 3. punktā netiek aprakstīti sabiedriskās apspriešanas rezultāti. Lūdzam anotācijas VI sadaļas 3. punktā norādīt:• kādas nevalstiskās organizācijas piedalījās sabiedriskajā apspriešanā;• vai no nevalstiskām organizācijām tika saņemti iebildumi vai priekšlikumi;• sabiedrības pārstāvju izteiktos būtiskākos iebildumus vai priekšlikumus projekta izstrādes procesā;• vai sabiedrības pārstāvju priekšlikumi ir ņemti vērā projekta izstrādes procesā;• pamatot, kuri sabiedrības pārstāvju iebildumi vai priekšlikumi nav tikuši ņemti vērā. | **Ņemts vērā** | Precizēta anotācija |
| 2. | 1.16. papildināt noteikumus ar 201.8.4.apakšpunktu šādā redakcijā:201.8.4. samaksu par intervertebrālo disku bojājumu novēršanas operāciju – mikrodiskektomiju un mikrofenestrāciju, ja par to ir lēmis mugurkaulāja ķirurgu konsīlijs. | **Latvijas Brīvo arodbiedrību savienība**Izteikt projekta l.16. punktu sekojošā redakcijā: 1.16. papildināt noteikumus ar 201.8.4. apakšpunktu šādā redakcijā: "201.8.4. samaksu par intervertebrālo disku bojājumu novēršanas operāciju – mikrodiskektomiju un mikrofenestrāciju, ja par to ir lēmis neiroķirurgu vai mugurkaulāja ķirurgu konsīlijs;”;,, | **Ņemts vērā** | 1.14. papildināt noteikumus ar 201.8.4. apakšpunktu šādā redakcijā: "201.8.4. samaksu par intervertebrālo disku bojājumu novēršanas operāciju – mikrodiskektomiju un mikrofenestrāciju, ja par to ir lēmis neiroķirurgu vai mugurkaulāja ķirurgu konsīlijs. |
| 3. | 1.23. izteikt 6.pielikuma 2.5.1.apakšpunktu šādā redakcijā: Programmas “Pakalpojumi aprūpes slimnīcā vai aprūpes gultā” Viena pacienta ārstēšanas tarifi iezīmētajās programmās (*euro*) ir 311,28. | **Latvijas Darba devēju konfederācija**Projekta 1.23. punkts paredz 6.pielikuma 2.5.1.apakšpunktā ietvertajam programmas “Pakalpojumi aprūpes slimnīcā vai aprūpes gultā” tarifu samazināt no 336,36 euro uz 311,28 euro.Projekta anotācijā ir minēts, ka ar Projekta 1.23.apakšpunktu noteikumu 6.pielikuma 2.5.1.apakšpunktā tiek veikts redakcionāls precizējums. LDDK ieskatā tarifa samazinājumu nevar uzskatīt par redakcionālu precizējumu. | **Ņemts vērā**Noteikumu projektā precizēta redakcionāla kļūda. | 1.21. izteikt 6.pielikuma 2.5.1.apakšpunktu šādā redakcijā: Programmas “Pakalpojumi aprūpes slimnīcā vai aprūpes gultā” Viena pacienta ārstēšanas tarifi iezīmētajās programmās (*euro*) ir 336,36”. |
| 4. | 1.12. papildināt noteikumus ar 117.1 punktu šādā redakcijā:117.1 Neatliekamās medicīniskās palīdzības dienesta brigāde pacientu, kurš no ārstniecības iestādes ārvalstīs medicīniski transportēts ārstēšanai Latvijā, sākotnēji nogādā pārvešanas ceļam tuvākajā V līmeņa atbilstoša profila ārstniecības iestādē, ņemot vērā personas veselības stāvokli un dienesta līgumos ar ārstniecības iestādēm minētos nosacījumus. Ja V līmeņa ārstniecības iestāde pēc pacienta veselības stāvokļa izvērtēšanas un lēmuma par turpmāko ārstēšanu pieņemšanas konstatē, ka pacientam nepieciešama ārstēšana zemāka līmeņa stacionārā ārstniecības iestādē, tad Neatliekamās medicīniskās palīdzības dienesta brigāde nogādā pacientu no V līmeņa ārstniecības iestādes uz deklarētajai (vai pēdējai zināmai) dzīvesvietai Latvijā tuvāko atbilstošā līmeņa stacionārās ārstniecības iestādi. | **Tieslietu ministrija**Ievērojot, ka nav skaidrs, kas ir projekta 1.12. apakšpunktā paredzētajā Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" (turpmāk – noteikumi) 117.1 punktā minētā pēdējā zināmā dzīvesvieta, lūdzam izvērtēt projekta 1.12. apakšpunktā paredzētajā noteikumu 117.1 punktā ietverto regulējumu un precizēt to, kā arī papildināt projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktu ar atbilstošu skaidrojumu. | **Ņemts vērā**Noteikumu projekta 1.10.apakšpunkts precizēts atbilstoši Tieslietu ministrijas izteiktajam iebildumam.  | 1.10. papildināt noteikumus ar 117.1 punktu šādā redakcijā:117.1 Neatliekamās medicīniskās palīdzības dienesta brigāde pacientu, kurš no ārstniecības iestādes ārvalstīs medicīniski transportēts ārstēšanai Latvijā, sākotnēji nogādā pārvešanas ceļam tuvākajā V līmeņa atbilstoša profila ārstniecības iestādē, ņemot vērā personas veselības stāvokli un dienesta līgumos ar ārstniecības iestādēm minētos nosacījumus. Ja V līmeņa ārstniecības iestāde pēc pacienta veselības stāvokļa izvērtēšanas un lēmuma par turpmāko ārstēšanu pieņemšanas konstatē, ka pacientam nepieciešama ārstēšana zemāka līmeņa stacionārā ārstniecības iestādē, tad Neatliekamās medicīniskās palīdzības dienesta brigāde nogādā pacientu no V līmeņa ārstniecības iestādes uz deklarētajai (vai pēdējai zināmai) adresei Latvijā tuvāko atbilstošā līmeņa stacionārās ārstniecības iestādi. |
| 5. | 1.18. papildināt noteikumus ar 240.punktu šādā redakcijā:240. Dienests parenterālās un enterālās barošanas maisījumus pieaugušajiem saskaņā ar šo noteikumu 4.punktā un 8.pielikumā noteikto kārtību nodrošina ar 2020.gada 1.jūliju. | **Tieslietu ministrija** Vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Savukārt projekta 1.18. apakšpunktā paredzētajā noteikumu 240. punktā ir noteikts, ka Nacionālais veselības dienests parenterālās un enterālās barošanas maisījumus pieaugušajiem saskaņā ar šo noteikumu 4. punktā un 8. pielikumā noteikto kārtību nodrošina ar 2020. gada 1. jūliju. Turklāt projekta 2. punkts noteic, ka noteikumi stājas spēkā 2020. gada 1. jūlijā. Ievērojot minēto, kā arī to, ka šobrīd ir 2020. gada jūnija beigas, un nav skaidrs, kad projekts tiks izskatīts Ministru kabineta sēdē, lūdzam izvērtēt projekta 1.18. apakšpunktā paredzētajā noteikumu 240. punktā un projekta 2. punktā noteikto termiņu un attiecīgi precizēt to, vai papildināt anotāciju ar atbilstošu skaidrojumu | **Ņemts vērā**Noteikumu projekta 1.16.apakšpunkts precizēts atbilstoši Tieslietu ministrijas izteiktajam iebildumam.Ar atbilstošu skaidrojumu papildināta Anotācija. | 1.16. papildināt noteikumus ar 249.punktu šādā redakcijā:249. šo noteikumu 4.11.1.2.apakšpunktu un 8.pielikuma 1.2.10.apakšpunktu piemēro no 2020.gada 1.jūliju pacientiem, kas līdz 2020.gada 30.jūnijam ir saņēmuši enterālo un parenterālo barošanas maisījumus.Skatīt Anotāciju. |
| 6. | 1.23. izteikt 6.pielikuma 2.5.1.apakšpunktu šādā redakcijā:SIA "Rīgas Austrumu klīniskā universitātes slimnīca", SIA "Daugavpils reģionālā slimnīca", SIA "Liepājas reģionālā slimnīca", SIA "Vidzemes slimnīca", SIA "Rēzeknes slimnīca", SIA "Ziemeļkurzemes reģionālā slimnīca", SIA "Ogres rajona slimnīca", SIA "Kuldīgas slimnīca", SIA "Balvu un Gulbenes slimnīcu apvienība", SIA "Rīgas 2. slimnīca", II un I līmeņa ārstniecības iestādes (izņemot SIA "Alūksnes slimnīca", SIA "Tukuma slimnīca") | **Tieslietu ministrija** Anotācijas I sadaļas 2. punktā ir norādīts, ka noteikumu 6. pielikuma 2.5.1. apakšpunktā tiek veikts redakcionāls precizējums, jo SIA "Limbažu slimnīca" jau no 2019. gada nodrošina pakalpojumus aprūpes gultās vai aprūpes slimnīcās. Savukārt projekta 1.23. apakšpunktā paredzētajā noteikumu 6. pielikuma 2.5.1. apakšpunktā, kur ir norādītas ārstniecības iestādes, kas sniedz veselības aprūpes pakalpojumus aprūpes slimnīcā vai aprūpes gultā, svītrota SIA "Limbažu slimnīca". Ievērojot minēto, lūdzam izvērtēt projekta 1.23. apakšpunktā paredzēto grozījumu un anotācijas I sadaļas 2. punktā ietverto informāciju un attiecīgi precizēt to. | **Ņemts vērā**Tieslietu ministrijas izteiktajam iebildumam ar atbilstošu skaidrojumu papildināta Anotācija. | Skatīt Anotāciju. |
| 7. | 1.26. izteikt 7.pielikuma 3.3.apakšpunktu šādā redakcijā:3.3. šādus tuberkulozes un alogēno un autologo cilmes šūnu transplantācijas slimnieku ārstēšanā lietojamos medikamentus:“Piezīme. \* Neapmaksā pacientiem, kuri saņem stacionārās veselības aprūpes pakalpojumus sabiedrībā ar ierobežotu atbildību "Rīgas Austrumu klīniskā universitātes slimnīca". | **Tieslietu ministrija** Vēršam uzmanību uz to, ka atbilstoši noteikumu 7. pielikuma 3. punkta ievaddaļā minētajam šajā punktā ir norādīts, ko Nacionālais veselības dienests apmaksā sabiedrībai ar ierobežotu atbildību "Rīgas Austrumu klīniskā universitātes slimnīca". Savukārt projekta 1.26. apakšpunkts paredz izteikt jaunā redakcijā noteikumu 7. pielikuma 3.3. apakšpunktu, tai skaitā papildināt ar jaunu piezīmi par to, ka tos medikamentus, kas atzīmēti ar simbolu "\*", neapmaksā pacientiem, kuri saņem stacionārās veselības aprūpes pakalpojumus sabiedrībā ar ierobežotu atbildību "Rīgas Austrumu klīniskā universitātes slimnīca". Līdz ar to noteikumu 7. pielikuma 3. punkta ievaddaļā un projekta 1.26. apakšpunktā paredzētajā noteikumu 7. pielikuma 3.3. apakšpunkta piezīmē ietvertā informācija ir neskaidra. Vienlaikus vēršam uzmanību uz to, ka tāda pati piezīme ir arī noteikumu 7. pielikuma 3.4. apakšpunktā, bet nav viennozīmīgi skaidrs, uz ko tā attiecas. Ievērojot minēto, lūdzam izvērtēt noteikumu 7. pielikuma 3. punkta ievaddaļā, projekta 1.26. apakšpunktā paredzētajā noteikumu 7. pielikuma 3.3. apakšpunktā un noteikumu 7. pielikuma 3.4. apakšpunktā noteikto un nepieciešamības gadījumā attiecīgi precizēt projektu, kā arī papildināt anotācijas I sadaļas 2. punktu ar atbilstošu skaidrojumu. | **Ņemts vērā**Noteikumu projekta 1.26 apakšpunkts precizēts atbilstoši Tieslietu ministrijas izteiktajam priekšlikumam. Ar atbilstošu skaidrojumu papildināta Anotācija. | 1.24. izteikt 7.pielikuma 3.3.apakšpunktu un 3.4.apakšpunktu šādā redakcijā:3.3. šādus tuberkulozes un alogēno un autologo cilmes šūnu transplantācijas slimnieku ārstēšanā lietojamos medikamentus:“Piezīme. \* Neapmaksā pacientiem, kuri saņem stacionārās veselības aprūpes pakalpojumus sabiedrībā ar ierobežotu atbildību "Rīgas Austrumu klīniskā universitātes slimnīca"3.4. lielo locītavu endoprotēzes, endoprotēžu daļas un implantus pacientiem, kuri ir ārstējušies pakalpojumu programmā "Revīzijas endoprotēžu implantēšana, endoprotezēšana osteomielīta un onkoloģijas pacientiem.Skatīt Anotāciju. |
| 8. | 1.23. izteikt 6.pielikuma 2.5.1.apakšpunktu šādā redakcijā: Programmas “Pakalpojumi aprūpes slimnīcā vai aprūpes gultā” Viena pacienta ārstēšanas tarifi iezīmētajās programmās (*euro*) ir 311,28”. | **Latvijas Lielo pilsētu asociācija**Lūdzam sniegt skaidrojumu, kādēļ saskaņā ar noteikumu projekta anotācijas 9. lpp. par 6. pielikuma 1.23. apakšpunktu minēto, ka: “*noteikumu 6. pielikuma 2.5.1. apakšpunktā tiek veikts redakcionāls precizējums (noteikuma projekta 1.23.**apakšpunkts).;”,* faktiski viena pacienta ārstēšanas tarifs iezīmētajā programmā ir samazināts no 336,36 EUR uz 311,28 EUR. Iebildums pamatojas uz pašreiz spēkā esošo MK 28.08.2018. noteikumu Nr. 555 “Veselības aprūpes pakalpojumu organizēšanas un samaksas kārtība” 6. pielikuma 2.5.1. apakšpunkta šādu redakciju:Programmas “Pakalpojumi aprūpes slimnīcā vai aprūpes gultā” Viena pacienta ārstēšanas tarifi iezīmētajās programmās (*euro*) ir 336,36” | **Ņemts vērā**Noteikumu projektā precizēta redakcionāla kļūda. | 1.21. izteikt 6.pielikuma 2.5.1.apakšpunktu šādā redakcijā: Programmas “Pakalpojumi aprūpes slimnīcā vai aprūpes gultā” Viena pacienta ārstēšanas tarifi iezīmētajās programmās (*euro*) ir 336,36”. |
| Atbildīgā amatpersona |    |
|  |  (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sanda Osemļjaka

Veselības ministrijas

Veselības aprūpes departamenta

Veselības aprūpes organizācijas nodaļas vecākā eksperte

tālr. 67876091, fakss 67876002

Sanda.Osemljaka@vm.gov.lv